Laia Salsamendi Silva

Laia Salsamendi Silva (Etxauri, Nafarroa Garaia, 2006) Euskal Herriko esku-huskako pilotaria da. 2025eko azaroan emakumezkoen maila goreneko munduko Frontball-eko txapelduna izan zen Mexikon. 

 Bizitza. 
Laia Salsamendi Silva Goi mailako Gizarte eta Kirol Irakaskuntza ikasi du. Huarte klubeko pilotaria da.

 Pilota ibilbidea 
2019an 13 urterekin Emakume Master Cup finalerdietan 4 urte zaharragoa zen Miren Larrarte bidaniarraren aurka jokatu zuen finalerako txartela lortzeko lehian.

2021ean hainbat txapelketa irabazi zuen, lehenbizi, Nafarroako Foru Komunitateko Torneoa Olatz Ruiz de Larramendi nafarrarekin; jarraian, Ados pilota klubak antolatutako Plazaz Plaza txapelketan nagusitu zen, Oihana Orbegozo azpeitiarrarekin; gero, Antiguako Torneoan, bakarka 14 urte baino ez zituela.Urri bukaeran lesio larria izan zuen ezker belaunean, eta, horren ondorioz, ia urtebete egon zen jokatu ezinean. Jokatzen hasi eta hilabetera min hartu zuen berriro ere. Ordukoan, beste belauna txikitu zuen, eskuina. Beste bi urte behar izan zituen berriro jokatzeko. 

2025ean Emakume Master Cupeko Nafarroako Irekia irabazi zuen (16-22) Ane Mendiburu nafarrarekin batera, finalean Amaia Aldai dimoztarra eta Miriam Arrillaga aginagarraren aurka, Labrit pilotalekua beteta zegoela.

2025eko azaroan emakumezkoen maila goreneko munduko Frontball-eko txapelduna izan zen. Munduko txapelketa Iztapalapan (Mexiko) jokatu zen, azaroaren 9tik 15era eta urrea lortu zuen.
 Erreferentziak 

 Kanpo estekak 

Kategoria:Etxauriarrak
Kategoria:Emakume pilotariak
Kategoria:Nafarroako pilotariak
Kategoria:Euskal Herriko pilotariak